Diari Oficial de la Generalitat Valenciana


Sumari del DOGV 5171, del 05-01-2006 (2005/14271)

Licitació de la subhasta núm. I3140H3354539019, lots u, dos i tres.
-------------------------------------------------------------------

### Dades del document

Número de DOGV
:   5171

Data del DOGV
:   05-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14579


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Licitació de la subhasta núm. X4643U1779910974, lots u, dos i tres. [2005/X14232]
  
En virtut del que s'establix en l'article 112 de la Llei General Tributària (Llei 58/2003, de 17 de desembre), no sent possible practicar la notificació per causes no imputables a l'administració i havent-se realitzat, almenys, els intents de notificació exigits per l'article esmentat, per mitjà del present anunci se cita els obligats tributaris o representants que s'allisten en l'annex, per a ser notificats per compareixença dels actes administratius derivats dels procediments que s'hi inclouen.
  
Els interessats o els seus representants hauran de comparéixer en el termini màxim de 15 dies naturals, comptats des de l'endemà de la publicació d'este anunci en el butlletí oficial corresponent, en horari de 09.00 a 14.00 hores, de dilluns a divendres, als llocs que en cada cas s'assenyalen, a l'efecte que es practiquen les notificacions pendents en els procediments tramitats pels òrgans indicats en l'annex.
  
Quan haja transcorregut el termini esmentat i no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.
  
València, 13 de desembre de 2005.- El delegat especial de l'Agència Estatal d'Administració Tributària: Inocente Altozano Ferragut.
  
El cap de la Dependència de Recaptació de la Delegació de l'AEAT de Castelló, fa saber:
  
Que de conformitat amb el que disposa l'article 146 del Reglament General de Recaptació aprovat pel RD 1.684/1990, de 20 de desembre, havent-se dictat acord amb data 12.12.2005 decretant la venda dels béns embargats en procediment administratiu de constrenyiment, es disposa la venda dels béns que es detallaran a continuació, per mitjà de subhasta que se celebrarà el dia 22 de febrer de 2006 a les 9.30 hores en la sala de subhastes de la Nova Delegació de l'AEAT de Castelló, sítia al Passeig Ribalta, núm. 12.
  
En compliment de l'article 146 de l'esmentat Reglament, es publica el present anunci i s'advertix a les persones que desitgen prendre part en la subhasta, del següent:
  
1r. Els béns a subhastar estan afectes per les càrregues i gravàmens que figuren en la descripció dels béns, i que consten en l'expedient, les quals queden subsistents sense que puga aplicar-se a la seua extinció el preu de la rematada.
  
2n. La subhasta se suspendrà en qualsevol moment anterior a l'adjudicació dels béns si es realitza el pagament del deute, interessos i costes del procediment.
  
3r. Els licitadors podran enviar o presentar les seues ofertes en sobre tancat des de l'anunci de subhasta fins una hora abans del començament d'esta, sense perjuí que poden participar personalment en la licitació amb postures superiors a la del sobre. Les dites ofertes, que tindran el caràcter de màximes, seran registrades en el Registre General de la Delegació de l'AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica d'acord amb la Resolució 5/2002, de 17 de maig, del director general de l'Agència Estatal de l'administració Tributària.
  
Els licitadors podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de maig (BOE de 24.05.02), del director general de l'Agència Estatal de l'administració Tributària per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
4t. Tot licitador haurà de constituir davant la Taula de Subhasta, depòsit de garantia, en metàl·lic o xec conformat a favor del Tresor Públic, que serà del menys el 20% del tipus d'aquella, depòsit que s'ingressarà en ferm en el Tresor si els adjudicataris no satisfan el preu de la rematada, sense perjuí de les responsabilitats en què incorreran pels majors perjuís que sobre l'import del depòsit origine la inefectividad de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-ho a un número de referència complet (NRC) que en permeta la identificació, d'acord amb el que establix la Resolució 5/2002, de 17 de maig (BOE de 24.05.02), del director general de l'Agència Estatal de l'administració Tributària.
  
5è. En el cas que no resulten adjudicats els béns en una primera licitació, la Taula de Subhasta podrà realitzar una segona licitació, si ho jutja procedent, fixant el nou tipus de subhasta en el 75% de l'import de la 1a licitació, o bé anunciarà la iniciació del tràmit d'adjudicació directa que es durà a terme d'acord amb l'art. 150 del Reglament General de Recaptació.
  
6è. L'adjudicatari haurà d'entregar en l'acte, o dins dels cinc dies següents, la diferència entre el depòsit constituït i el preu d'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, podrà realitzar-se a través d'Internet en l'adreça http://www.aeat.es/, en l'opció ?pagament d'impostos, pagament de liquidacions practicades per l'administració?.
  
Així mateix, l'adjudicatari podrà realitzar a través d'Internet, en la direcció abans mencionada, l'ingrés de l'import total del preu d'adjudicació, la qual cosa haurà de comunicar a la Taula de Subhasta, i en este cas una vegada efectuat l'ingrés es procedirà per l'Agència Tributària a alçar la retenció realitzada sobre el depòsit constituït per l'adjudicatari.
  
7è. Si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, podent-se presentar ofertes en sobre tancat, a partir d'eixe moment, a la Taula de Subhastes.
  
La Taula de Subhasta obrirà les ofertes presentades al terme del termini del mes des del seu inici, podent procedir a l'adjudicació dels béns si alguna d'elles es considera prou en eixe moment. En cas contrari, s'anunciarà l'extensió a un mes més per a presentació de noves ofertes, o millora de les ja existents, sense perjuí de la validesa de les ofertes presentades fins eixe moment, i així successivament amb el límit total de sis mesos.
  
El preu mínim en adjudicació directa serà el tipus de subhasta en 1a licitació quan no s'haja considerat procedent celebrar una 2a licitació; si haguera existit 2a licitació no hi haurà preu mínim.
  
Així mateix es podran presentar ofertes a través de la pàgina web de l'Agència Tributària http://www.aeat.es/, d'acord amb el que establix la Resolució 5/2002, de 17 de Maig (BOE de 24.05.02), del director general de l'Agència Estatal de l'administració Tributària per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
8è. L'Agència Tributària es reserva el dret a demanar l'adjudicació per a l'Estat, del bé que no haguera sigut objecte de rematada, conforme al que establix l'art. 158 del Reglament General de Recaptació.
  
9è. Quan es tracte de béns inscriptibles en registres públics, els licitadors es conformaran amb els títols de propietat que hagen aportat a l'expedient, sense dret a exigir altres; tals títols estaran a disposició dels interessats en les oficines de la Dependència de l'AEAT de Castelló, on podran ser examinats tots els dies hàbils a partir de la publicació del present anunci, des de les 9 a les 14 hores, fins al dia anterior a la realització de la subhasta. En cas de no estar inscrits els béns en el Registre, l'escriptura d'adjudicació és títol, per mitjà del qual pot efectuar-se la immatriculació en els termes previstos en l'art. 199 b) de la Llei Hipotecària i en els altres casos es tindran al que disposa el Títol VI de la dita Llei.
  
10. Totes les despeses i impostos derivats de la transmissió, inclosos els derivats de la inscripció en el Registre de la Propietat del manament de cancel·lació de càrregues no preferents, seran per compte de l'adjudicatari.
  
Respecte a l'estat de deutes amb la comunitat de propietaris, que pogueren existir, de les vivendes o locals, l'adjudicatari exonera expressament a l'AEAT, a l'empara de l'art. 9 de la Llei 49/1960 de 21 de juny, de Propietat Horitzontal, modificat per Llei 8/1999, de 6 d'abril, de l'obligació d'aportar certificació sobre l'estat dels deutes de la comunitat, sent càrrec d'aquest les despeses que queden pendents de pagament.
  
11. El procediment de constrenyiment només se suspendrà en els termes i condicions assenyalats en l'art. 165 de la Llei General Tributària (Llei 58/2003, de 17 de desembre).
  
En tot el no previst en este anunci caldrà ajustar-se a allò que s'ha preceptuat en les disposicions legals que regulen l'acte.
  
Relació de béns a subhastar:
  
Subhasta núm. V2057Q5960196116
  
Lot u:
  
Deutor: Víctor Modest Domingo Martín
  
Tipus de subhasta en Primera Licitació: 104.877,55 euros
  
Trams: 2.000,00 €
  
Depòsit: 20.975,51 €
  
Tipus de dret: ple domini
  
Urbana: Vivenda unifamiliar integrant del complex residencial siti a Orpesa, carrer Moncaio s/n; es compon de planta baixa i 1a planta, comunicades per escala interior. És la situada en segon lloc a comptar del carrer Moncaio. Té com annex una zona enjardinada. És del tipus C. Límits: dta., vivenda C2; esq., zona comuna de piscina.
  
Superfície útil: 166,04 m² i construïda: 193,23 m².
  
És la finca núm. 19.140, inscrita en el Registre de la Propietat d'Orpesa, al tom 1114, llibre 261, foli 121. Anotació d'embargament lletra B.
  
Valorat en 224.146,80 euros.
  
Càrregues i gravàmens anteriors:
  
Hipoteca a favor de La Caixa d'Estalvis del Mediterrani. En escrit de data 23-03-2005, l'Entitat comunica que, el pendent és de 116.228,95 euros de principal, 2.623,50 euros d'interessos i 416, 80 euros d'interessos demora.
  
Lot dos:
  
Deutor: Luis Cano Alarcón
  
Tipus de subhasta en Primera Licitació: 68.992,71 euros
  
Trams: 2.000,00 €
  
Depòsit: 13.798,54 €
  
Tipus de dret: ple domini
  
Urbana núm. tres. Vivenda situada en la primera planta de l'edifici siti a Vila-real, carrer La Plana, núm. 52. És la vivenda del centre, mirant la fatxada pel dit carrer. És del tipus E. Superfície útil: 96,76 m².
  
És la finca núm. 51.276, inscrita en el Registre de la Propietat núm. 1 de Vila-real, al tom 1384, llibre 965, foli 133. Anotació d'embargament lletra D.
  
Valorat en 74.962,90 euros.
  
Càrregues i gravàmens anteriors:
  
- Embargament a favor de l'Ajuntament de Vila-real. Este ens comunica en escrit de data 17-02-2005, que el pendent entre principal, interessos de demora i costes, ascendix a 3.075,32 euros.
  
- Hipoteca a favor de Bancaixa. En escrit de data 1-03-2005, l'Entitat comunica que, entres capital, interessos, comissions i gastos, el pendent ascendix a 2.894,87 euros.
  
- Servitud perpètua de llums i vistes en una franja de 15,40 m².
  
Lot tres:
  
Deutor: Joaquín i Basilio Sorli Roda
  
Tipus de subhasta en Primera Licitació: 66.000,00 euros
  
Trams: 2.000,00 €
  
Depòsit: 13.200,00 €
  
Tipus de dret: ple domini
  
Meitat indivisa de la següent urbana: finca sèptima, o siga, segon entresòl dreta, mirant a la fatxada del carrer Bisbe Climent, de l'edifici a Castelló, carrer Major números 50 i 52, cantó al carrer Bisbe Climent; destinat a oficina. Segons Cadastre està en c/ Bisbe Climent núm. 1. Té una superfície de 55 m².
  
És la finca núm. 8148, inscrita en el Registre de la Propietat núm. 1 de Castelló, al tom 873, llibre 163, foli 100. Anotació d'embargament lletra I. Valorat en 33.000,00 euros.
  
Càrregues: No hi consten càrregues.
  
Meitat indivisa de la següent urbana: finca sèptima, o siga, segon entresòl dreta, mirant a la fatxada del carrer Bisbe Climent, de l'edifici a Castelló, carrer Major números 50 i 52, cantó al carrer Bisbe Climent; destinat a oficina. Segons Cadastre està en Bisbe Climent núm. 1. Té una superfície de 55 m².
  
És la finca núm. 8148, inscrita en el Registre de la Propietat núm. 1 de Castelló, al tom 873, llibre 163, foli 100. Anotació d'embargament lletra J. Valorat en 33.000,00 euros.
  
Càrregues: No hi consten càrregues.